Κεφτέδες με πλιγούρι και ντομάτα
1 φλιτζ. τσαγιού πλιγούρι, 750 γρ. μοσχαρίσιος κιμάς, κατά προτίμηση από σπάλα, 2 μέτρια ξερά κρεμμύδια, κομμένα σε ψιλά καρέ, 1 σκελίδα σκόρδου, λιωμένη, 1 ½ - 2 κουτ. σούπας ξερός δυόσμος, καλά τριμμένος, 2 ολόκληρα ντοματάκια κονσέρβας, λιωμένα με το πιρούνι (το καλοκαίρι χρησιμοποιούμε 1 μικρή ντομάτα, τριμμένη), 2 κουτ. σούπας ελαιόλαδο, αλάτι, φρεσκοτριμμένο πιπέρι, 2 εκ. από τον πάτο του τηγανιού ελαιόλαδο, αλεύρι για όλες τις χρήσεις
Για τους Κεφτέδες με πλιγούρι και ντομάτα ξεκινάμε και σε ένα μέτριο μπολ βάζουμε 500 ml ζεστό (όχι καυτό) αλατισμένο νερό και ρίχνουμε το πλιγούρι.Ανακατεύουμε και το αφήνουμε για 4 - 5 ώρες, μέχρι να απορροφήσει όσο περισσότερο νερό γίνεται και να φουσκώσει.Το στραγγίζουμε και το στύβουμε καλά.Σε ένα μεγάλο μπολ βάζουμε τον κιμά και τα κρεμμύδια και ζυμώνουμε με τα χέρια μας για 1 - 2 λεπτά, για να αναμειχθούν καλά.Προσθέτουμε το σκόρδο, το δυόσμο, τα ντοματάκια, το ελαιόλαδο, περίπου 1 κουτ. γλυκού αλάτι και πιπέρι.Ζυμώνουμε καλά όλα τα υλικά, μέχρι να ενωθούν και το μείγμα να γίνει αφράτο.Το μεταφέρουμε σε μικρότερο μπολ, σκεπάζουμε με διάφανη μεμβράνη, πιέζοντάς την πάνω στο μείγμα του κιμά, και βάζουμε το μπολ στο ψυγείο για 1 ώρα.Ρίχνουμε ελαιόλαδο σε ένα μέτριο αντικολλητικό τηγάνι, μέχρι η στάθμη να φτάσει 2 εκ. από τον πάτο, και το ζεσταίνουμε καλά σε πολύ δυνατή φωτιά.Βάζουμε το αλεύρι σε ένα ρηχό πιάτο.Βγάζουμε το μείγμα του κιμά από το ψυγείο και το πλάθουμε σε μικρούς στρογγυλούς κεφτέδες με βάρος περίπου 30 γρ. τον καθένα.Τους αλευρώνουμε και τους βάζουμε σε μια πιατέλα.Στραγγίζουμε καλά τους κεφτέδες σε απορροφητικό χαρτί κουζίνας και σερβίρουμε.
Μοσχαρίσιος κιμάς,Ντομάτα,Πλιγούρι